ΚΑΝΟΝΙΣΜΟΣ (ΕΚ) αριθ. 562/98 ΤΗΣ ΕΠΙΤΡΟΠΗΣ της 12ης Μαρτίου 1998 για προσαρμογή της ειδικής ενισχύσεως για τη μεταποίηση των ζαχαροτεύτλων σε λευκή ζάχαρη στις Αζόρες που αναφέρεται στο άρθρο 25 του κανονισμού (ΕΟΚ) αριθ. 1600/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, σχετικά με ειδικά μέτρα όσον αφορά ορισμένα γεωργικά προϊόντα υπέρ των Αζορών και της Μαδέρας (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 25 παράγραφος 2, δεύτερο εδάφιο,
Εκτιμώντας:
ότι δυνάμει του άρθρου 25 παράγραφος 2 του κανονισμού (ΕΟΚ) αριθ. 1600/92, χορηγείται από την περίοδο εμπορίας 1992/93, υπό ορισμένους όρους, ειδική ενίσχυση ανερχόμενη σε 12,08 Ecu ανά 100 χιλιόγραμμα ζάχαρης για τη μεταποίηση σε λευκή ζάχαρη των ζαχαροτεύτλων που συγκομίζονται στις Αζόρες 7 ότι το άρθρο 25 παράγραφος 2 δεύτερο εδάφιο του κανονισμού (ΕΟΚ) αριθ. 1600/92 θεσπίζει ότι η εν λόγω ενίσχυση μπορεί να προσαρμοσθεί 7
ότι το μέτρο αυτό αποσκοπεί να συμβάλει στη βελτίωση των όρων παραγωγής των ζαχαροτεύτλων και των όρων ανταγωνιστικότητας της τοπικής ζαχαροβιομηχανίας εντός ορίου ετήσιας συνολικής παραγωγής 10 000 τόνων λευκής ζάχαρης 7
ότι η τοπική ζαχαροβιομηχανία μπορεί να παράγει λευκή ζάχαρη από τοπικά ζαχαρότευτλα καθώς και από εισαγόμενη ακατέργαστη ζάχαρη ή ζάχαρη που κατευθύνεται προς την υπόλοιπη Κοινότητα στο πλαίσιο του ειδικού καθεστώτος εφοδιασμού που προβλέπεται στον τίτλο Ι του κανονισμού (ΕΟΚ) αριθ. 1600/92 7 ότι εφεξής, προκειμένου να επιτευχθούν οι στόχοι του μέτρου και ιδίως να μην τιμωρηθεί η ανταγωνιστικότητα της βιομηχανίας που επιλέγει να εφοδιάζεται με ζαχαρότευτλα που συγκομίζονται στις Αζόρες, πρέπει να προσαρμοσθεί η ενίσχυση από την περίοδο εμπορίας 1998/99, για να ληφθούν υπόψη οι ειδικοί όροι μεταποιήσεως των ζαχαροτεύτλων στις Αζόρες έχοντας ιδίως υπόψη το χαρακτηριστικό ότι το σχετικό κόστος μπορεί να κατανεμηθεί μόνο σε περιορισμένη παραγωγή 7
ότι η επιτροπή διαχείρισης ζάχαρης δεν διατύπωσε γνώμη εντός της προθεσμίας που καθορίστηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ενίσχυση που αναφέρεται στο άρθρο 25 παράγραφος 2 δεύτερο εδάφιο του κανονισμού (ΕΟΚ) αριθ. 1600/92 καθορίζεται σε 27 Ecu ανά 100 χιλιόγραμμα λευκής ζάχαρης από την περίοδο εμπορίας 1998/99.
Άρθρο 2
Η Πορτογαλία θα υποβάλλει κάθε χρόνο έκθεση επί της λειτουργίας του καθεστώτος.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Μαρτίου 1998.